પોલીસસૂત્રો પાસેથી મળતી માહિતી મુજબ નવસારીના ડુંગરી ખાતે આવેલા મેઘમલ્હાર એપાર્ટમેન્ટમાં જયશ્રીબહેન દીપકભાઇ રહે છે. અંજલી શર્મા નામની યુવતી સાથે જયશ્રીબહેનની મિત્રતા થઇ હતી. કોઇ ધંધાકીય વાતનો વિશ્વાસ કેળવી અંજલી જયશ્રીબહેનને અમદાવાદ લાવી હતી. ગત રાત્રે તેઓ અમદાવાદના નિર્ણયનગર વિસ્તારમાં ઉમિયા હોલ પાસે આવેલા ચામુંડા ટી સ્ટોલ પાસે અલ્ટો કાર લઇને આવ્યા હતા. કારમાં રૂ.૩પ,૦૦૦, બે મોબાઇલ ફોન પણ હતા.